als_Latn dik_Latn ron_Latn
Shfaqja “Trojanet” me regji të Elmaze Nurës suksesshëm prezantoi Kosovën në Festivalin Ballkanik në Bursa të Turqisë.
Kjo shfaqje pati një mikpritje madhështore nga festivali dhe prezentim të mrekullueshëm për dy netë para më shumë se 1.200 shikuesve.
Sipas komunikatës për media, trupa e aktorëve të kësaj shfaqjeje e përbërë nga: Igballe Qena, Mentor Zymberaj, Aurita Agushi, Albulena Kryeziu, Fisnik Sykaj, Glauk Haxhiaj, mori shumë duartrokitje nga shikuesit.
“Edhe një prezentim i denjë i kulturës dhe artit skenik të Kosovës në skenat ndërkombëtare që u realizua nga Shtëpia Teatrore Filmike AKT dhe ITI me shfaqjen ‘Trojanet’ “, thuhet më tutje në komunikat.
Pritet që kjo shfaqje të shfaqet në mbarë skenat e Kosovës dhe ato mbarëkombëtare si dhe të prezentojë dhe promovojë artin skenik të Kosovës edhe në festivalet tjera ndërkombëtare.
“Trojanet” vjen në skenë si protestë kundër luftës, vrasjeve dhe robërimit. Portreti artistik i pasojave të shkatërrimit të Trojës, vjen si një përshkrim i thellë i sjelljes barbare të grekëve që skllavëruan gratë dhe vranë fëmijët.
als_Latn als_Latn als_Latn als_Latn als_Latn als_Latn